**Κόνιτσα 28/11/2019**

**ΔΕΛΤΙΟ ΤΥΠΟΥ**

**Δωρεάν τεστ μνήμης και ενημερωτική ομιλία για την άνοια στην Κόνιτσα από το ΚΑΡΕΛΛΕΙΟ-ΜΟΝΑΔΑ ALZHEIMER του Φιλανθρωπικού Οργανισμού «ΑΠΟΣΤΟΛΗ» της Ιεράς Αρχιεπισκοπής Αθηνών, την Μητρόπολη Δρυϊνουπόλεως, Πωγωνιανής & Κονίτσης, τον Δήμο Κόνιτσας και την εταιρεία ΜΕΓΑ.**

Την Τρίτη 26 Νοεμβρίου υλοποιήθηκε στο Δημαρχείο Κόνιτσας η Εκστρατεία Ενημέρωσης και Ευαισθητοποίησης για το Alzheimer του Φιλανθρωπικού Οργανισμού «ΑΠΟΣΤΟΛΗ» της Ιεράς Αρχιεπισκοπής Αθηνών σε συνεργασία με την Ιερά Μητρόπολη Δρυϊνουπόλεως, Πωγωνιανής και Κονίτσης.

Στο πλαίσιο της εκδήλωσης έγινε ενημερωτική ομιλία σε σχέση με τη νόσο Alzheimer και χορηγήθηκαν δωρεάν διαγνωστικά τεστ σε άτομα άνω των 60 ετών από το επιστημονικό προσωπικό του «Καρέλλειου - Μονάδα Alzheimer». Ακολούθησε συνάντηση του επιστημονικού προσωπικού με το Δήμαρχο Κόνιτσας κ. Νικόλαο Εξάρχου, τον Αντιδήμαρχο κ. Αριστείδη Λαζογιάννη και τον εκπρόσωπο της Μητρόπολης Δρυϊνουπόλεως, Πωγωνιανής και Κονίτσης π. Νικόλαο Λιώλιο.

Ο Δήμος Κόνιτσας εκφράζει θερμές ευχαριστίες στο επιστημονικό προσωπικό του «Καρέλλειου - Μονάδα ALZHEIMER » και συγκεκριμένα στην κυρία Αικατερίνη Ευθυμιοπούλου, Διευθύντρια της Δομής, την κυρία Ηλιάννα Χρυσικάκου, ψυχολόγο, τον κ. Φίλιππο Ασπρίδη, εργοθεραπευτή – επιστημονικό υπεύθυνο για τη Δομή και τον κοινωνικό λειτουργό κ. Κωνσταντίνο Βακουφάρη, στον Φιλανθρωπικό Οργανισμό «ΑΠΟΣΤΟΛΗ» και σε όλους τους συντελεστές της δράσης.